钦定古今图书集成/明伦汇编/官常典/第785卷 > 韩国华
## 钦定古今图书集成/明伦汇编/官常典/第785卷 > 韩国华

按《宋史》本传：“国华，字光弼，相州安阳人。太平兴国二
年，举进士，解褐大理评事，通判泸州。就迁右赞善大
夫。代还，除彰德军节度判官，迁著作佐郎、监察御史。
雍熙中，假太常少卿使高丽。时太宗将北征，以高丽
接辽境，屡为其所侵，命赍诏谕之，且令发兵西会。既
至，其俗颇犷骜，恃险迁延，未即奉诏。国华移檄，谕以
‘朝廷威德，宜亟守臣节，否则天兵东下，无以逃责’。”于
是俯伏听命。使还，赐绯鱼。雍熙三年，改右拾遗、直史
馆，判鼓司、登闻院，俄充三司开拆推官。四年，判本司，
迁左司谏，充盐铁判官。淳化二年，契丹请和，朝议疑
其非实，遣国华使河朔以察之。既至，尽得其诈以闻。
每岁后苑赏花，三馆学士皆得预。三年春，国华与潘
太初因对，自言：“任两省清官，兼计司职，不得侍曲宴，
愿兼馆职。”即日命并直昭文馆，后二日，陪预苑宴。三
司属官兼直馆，自国华等始。未几，授刑部员外，历判
三司勾院，后为盐铁判官，又为左计判官，寻都判三
勾，赐金紫。改兵部员外郎、屯田郎中、京东转运使，徙
陕西路。旧制，川、陕官奉缗悉支铁钱，资用多乏，国华
奏增其数。加都官郎中，入判大理寺，改职方郎中，以
详定失中，命梁颢代之，知河阳、潞州。转运使言其善
绥辑，供亿干办，诏奖之。景德中，假秘书监，使契丹，又
为江南巡抚。入权开封府判官。真宗朝陵，魏咸信自
曹州召入扈从，命国华权州事。俄改太常少卿，出知

纯直，有时誉。子琚、璩、琦，并进士及第。琦相英宗、神宗，
自有传。